Dabruolė

Dabruolė – buvęs viensėdis Šiaulių rajono savivaldybės teritorijoje, Gruzdžių seniūnijoje, 16 km į šiaurę – šiaurės vakarus nuo Šiaulių, į vakarus nuo kelio Šiauliai–Gruzdžiai, Gruzdžių miške, prie Norutos upelio. Buvusi girininkija.

Istorija 

Nuo 1791 m. viensėdis priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, nuo 1929 m. Račių seniūnijai, nuo 1950 m. – Gruzdžių apylinkės kaimas. 1950–1979 m. viensėdis priklausė Gruzdžių miškų pramonės ūkiui.

Gyventojai 
1923 m. surašymo metu kaime buvo 1 ūkis, kuriame gyveno 8 žmonės.

Šaltiniai 

Gyvenviečių straipsniai be gyventojų skaičiaus lentelės
Panaikintos Šiaulių rajono savivaldybės gyvenvietės